ৰাজ্যখনত থকা আন্তৰ্জাতিক বাণিজ্য স্থানসমূহ উন্নত কৰাৰ বাবে মিজোৰামৰ মুখ্য মন্ত্ৰী লাল থানহাৱালাই কেন্দ্ৰীয় চৰকাৰলৈ আৱোদন জনাইছে। আজি নতুন দিল্লীৰ অবেৰয় হোটেলত অনুষ্ঠিত 'দিল্লী ডায়লগ' শীৰ্ষক সভাখনত উপস্থিত থাকি মিজোৰামৰ মুখ্য মন্ত্ৰীগৰাকীয়ে এছিয়ান (ASEAN) দেশসমূহৰ সৈতে উত্তৰ-পূৰ্বাঞ্চলৰ ৰাজ্যসমূহক সংযোগ কৰাৰ গতি খৰতকীয়া কৰাৰ বাবে কেন্দ্ৰলৈ আৱেদন জনায়।
নতুন দিল্লীত অনুষ্ঠিত দুদিনীয়া এই সভাখনত এছিয়ান দেশসমূহৰ প্ৰতিনিধিসকল আৰু ভাৰতৰ বিশিষ্ট লোকসকলে অংশগ্ৰহণ কৰে। এই সভাত মুখ্য মন্ত্ৰীগৰাকীয়ে গৈছে যে যিমান শীঘ্ৰে ভাৰত আৰু এছিয়ান দেশসমূহৰ মাজত বাণিজ্যিক লেনদেন আৰম্ভ হ'ব, শীঘ্ৰেই উত্তৰ-পূৰ্বাঞ্চল উপকৃত হ'ব।
উল্লেখ্য যে দশম 'দিল্লী ডায়লগ'ৰ থিম 'ভাৰত-এছিয়ানৰ সামুদ্ৰিক বাণিজ্য শক্তিশালী কৰি'ৰ সম্পৰ্কত মিজোৰামৰ মুখ্য মন্ত্ৰীগৰাকীয়ে কৈছে যে বিশেষকৈ মিজোৰামত চলি থকা প্ৰকল্পসমূহৰ প্ৰসংগত এয়া সঠিক।
লাল থানহাৱালাই কেন্দ্ৰক মিজোৰামৰ চামফাই জিলাত জোখাওটাৰ গাঁৱত থকা ভূ-সীমাশুল্ক আস্থাটোৰ কাৰ্যক্ষমতা খৰতকীয়া কৰি দুয়োদেশৰ মাজত বাণিজ্যৰ বিকাশ সাধন কৰি তোলাৰ বাবে আহ্বান জনায়। লাল থানহাৱালাই আৰু কৈছে যে মিজোৰামৰ কাওৰপুইচ্চুৱাহত এটা অখণ্ড তালাচী চকীত বাংলাদেশৰ সৈতে বাণিজ্যপথৰ বিকাশ সাধন কৰা হৈছে আৰু কাৰ্যকৰী হ'বলৈ সাজু হৈ উঠিছে। ভাৰতীয় ভূমি বন্দৰ প্ৰাধিকৰণে এই প্ৰক্ৰিয়াৰ গতি বৃদ্ধি কৰিব পাৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
